Utah Olympic Park Jumps

Utah Olympic Park Jumps er et skihoppanlegg i Park City i Utah, USA. Anlegget ble brukt under OL i Salt Lake City i 2002. Det består av to hoppbakker med størrelse K120 (HS134) og K90 (HS100), samt fire mindre bakker med K64, K40, K20 og K10.

Anlegget er en del av Utah Olympic Park, som er et ca. 1,6 km² stort sports- og fritidsområde som i tillegg til hoppbakkene blant annet har bobsleighbane, freestylebakker og et olympiamuseum.

Byggingen av Utah Olympic Park startet i 1991. HS100-bakken og de mindre treningsbakkene ble åpnet i 1993. Foran OL ble normalbakken modernisert og storbakken bygd, dessuten ble infrastrukturen i anlegget kraftig utbygd. Det utbygde anlegget sto ferdig høsten 2000, og holdt verdenscuprenn i spesielt hopp i januar 2001 («prøve-OL»). Alle bakkene i anlegget har plastmatter, slik at de kan brukes hele året.

Med en høyde på 2237 meter over havet er hoppanlegget i Park City de høyestliggende internasjonalt brukte hoppbakkene i verden.

Bakkene er blitt brukt i kontinentalcupen i hopp for menn og kvinner.

Bakkerekorden på snø i HS134-bakken er 134 meter, satt av Wolfgang Loitzl (Østerrike) i verdenscupen 20. januar 2001. På plast er rekorden 137,5 meter, satt av Marcin Bachleda (Polen) i kontinentalcupen 2. oktober 2005. I HS100-bakken er anerkjent rekord 99 meter, satt av Sven Hannawald (Tyskland) i OL 10. februar 2002. Evan Bliss (USA) hoppet 104,5 meter 9. februar 2008.

Bakkerekorder i de mindre bakkene: K64: 72 meter, satt av Anders Johnson (USA) i 2002. K40: 45 meter, satt av Trey Oxford (USA) i 1997. K20: 23 meter, satt av Anders Johnson i 2000. K10: 15,5 meter, satt av Dusty Korek (Canada), Nathaniel Mah og Colton Kissell (begge USA) i 2004.

 Viktige renn 
Inkluderer OL og verdenscupen for menn og kontinentalcupen (vinter) for kvinner, men ikke sommerrenn.

 Menn 
 Dato Vinner  Andre Tredje Type renn/bakke 19. januar 2001  Japan
Kazuyoshi FunakiKazuya YoshiokaMasahiko HaradaNoriaki Kasai  Finland
Jani SoininenJussi HautamäkiRisto JussilainenJanne Ahonen  Østerrike
Wolfgang LoitzlAndreas WidhölzlMartin HöllwarthStefan Horngacher Verdenscup, lagkonkurranse, stor bakke 20. januar 2001  Adam Małysz  Wolfgang Loitzl  Kazuya Yoshioka Verdenscup, stor bakke 10. februar 2002  Simon Ammann  Sven Hannawald  Adam Małysz OL, normalbakke 13. februar 2002  Simon Ammann  Adam Małysz  Matti Hautamäki OL, stor bakke 18. februar 2002  Tyskland
Sven HannawaldStephan HockeMichael UhrmannMartin Schmitt  Finland
Matti HautamäkiVeli-Matti LindströmRisto JussilainenJanne Ahonen  Slovenia
Damjan FrasPrimož PeterkaRobert KranjecPeter Žonta OL, lagkonkurranse, stor bakke 28. februar 2004  Noriaki Kasai  Simon Ammann  Tommy Ingebrigtsen Verdenscup, stor bakke 29. februar 2004 Avlyst pga. vind Verdenscup, stor bakke

 Kvinner 
 Dato Vinner  Andre Tredje Type renn/bakke 12. desember 2008  Anna Häfele  Lindsey Van  Jacqueline Seifriedsberger Kontinentalcup, normalbakke 13. desember 2008  Anna Häfele  Nata de Leeuw  Ulrike Gräßler Kontinentalcup, normalbakke

 Kilder 
 Skisprungschanzen-Archiv: Park City (Olympic Park)
 FIS: Resultater (ikke fullstendig)
 FIS: OL-resultater

 Eksterne lenker 

 Utah Olympic Park

Kategori:Hoppbakker i USA
Kategori:Sport i Utah
Kategori:Hoppbakker brukt i OL
Kategori:Sportsanlegg under Vinter-OL 2002
Kategori:Byggverk i Utah
Kategori:Summit County (Utah)
Kategori:Byggverk fullført i 2001
Kategori:2001 i Utah